Čarobni lijek

"**Čarobni lijek**" () jest trinaesta i posljednja epizoda treće sezone, i 66. epizoda animirane serije *Moj mali poni*. Premijera epizode bila je na Discovery Familyju 16. februara 2013 (tada zvan The Hub). Originalni naslov podsjeća na *Magical Mystery Tour,* album iz 1967. benda The Beatles.

Epizoda prati glavnog lika serije, Ponoćnu Iskru, kojoj Princeza Selestija pošalje nedovršenu čar starog mađioničara Zvjezdovrtloga Bradatog. Čar slučajno zamijeni biljege Iskrinih prijateljica. Kada Iskra vrati prijateljice u normalu, dovrši Zvjezdovrtlogovu čar. Dovršenjem čari dobije Selestijinu nagradu krila i titulu princeze. Discovery Family je koristio ovaj događaj dok je reklamirao epizodu uz nagradnu igru s temom krunidbe u kojoj je pobjednica takmičenja Miss America 2013, Mallory Hagan, nastupala na koncertu. Uz to je maraton od 9 epizoda prethodio epizodu.

## Radnja 
Ponoćna Iskra očekuje divan dan u Ponivilu, ali joj je optimizan uništen kada ugleda svoju prijateljicu Divnu u nevolji. Divna pokušava popraviti ružno vrijeme, što je obično Šarenlotin posao. Tada primijeti da Divna ima Šarenlotin biljeg na boku. Ubrzo sazna da su se biljezi i dužnosti svih njenih prijateljica promijenile. Šarenlota ima Tihanin biljeg i loše joj ide čuvanje njenih ljubimaca, Tihana ima Rozetin biljeg i loše joj ide zabavljanje grada, Rozeta ima Jabuklinin biljeg i loše joj ide čuvanje farme jabuka, te Jabuklina ima Divnin biljeg i loše joj ide šivanje haljina. Jedino se Iskra nije promijenila. Iskra se sjeti da joj je jučer Princeza Selestija poslala nedovršene čini prahistorijskog i svemoćnog čarobnjaka jednoroga Zvjezdovrtloga Bradatog. Iskra je pročitala čini pred elementima sklada, i znakovi elemenata su promijenili mjesta. Ali životi i biljezi prijateljica nisu jedine stvari koje su se promijenile, prijateljice zapravo nisu svjesne da nisu svoje.

Iskra se jako rastuži jer misli da je uništila živote prijateljica bez načina da ih popravi, ali kada ugleda grupnu sliku nje i prijateljica, sjeti se čari kojom može vratiti prijateljice u normalu elementima sklada. Iskra odvede Tihanu u njenu kućicu gdje ljubimci pokušavaju pojesti Šarenlotu. Iskra podsjeti Tihanu da voli smiravati životinje. Tihana ih uspije smiriti i sjeti se koja je njena sudbima. Tada Iskra stavi element sklada na njen vrat. Ovako nastavi sa svim prijateljicama i tako ih sve vrati nazad.

Kada završi, dovrši čar Zvjezdovrtloga Bradatog. Zbog dovršenja elementi sklada počnu svjetlucati, i iz njih izađu zrake koje pogode Ponoćnu Iskru. Prijateljice misle da su elementi ubili Iskru, ali se ona zapravo pojavi u nepoznatom mjestu gdje je okružena uspomenama (scenama iz prijašnjih epizoda). Tada se Princeza Selestija pojavi i objasni Iskri zašto se našla ovdje. Iskra je uspjela stvoriti nove čini, čini koje nije ni dovršio jedan od najmočnijih jednoroga u historiji. Selestija također objasni koliko je ponosna na Iskru zbog svega što je postigla. Neobični oblačić se pojavi iz Iskrinog srca koji ju vrati u Ponivil. Povračena Iskra ima krila. Princeza Selestija također kaže svima da je Iskra postala princeza prijateljstva. Tada je odvede na krunidbu gdje se nalaze svi prijatelji i članovi porodice Iskre. Epizoda završi s pjesmom gdje Iskra izjasni da je spremna biti princeza i zahvali se svima koji su joj pomogli na putu. Na kraju poleti i kaže da će "sve biti u savršenom redu".

## Produkcija 
Scenaristica Meghan McCarthy je objasnila da je od prve epizode Ponoćna Iskra bila na putu do života kao princeza, i jednog dana bi stigla do kraja puta. McCarthy je dalje obrazložila da bi titula princeze u Ekvestriji trebala biti osvojena, te da "svaka djevojčica želi biti princeza, i da ne mogu sve biti princeze—ali mogu živjeti u skladu s idealima koji bi trebali doći sa životom kao princeza." McCarthy je uz to rekla da, iako ima novu titulu, Iskrin lik se neće promijeniti. McCarthy smatra ovu epizodu početkom arca koji bi nastavio s filmom *Djevojke iz Ekvestrije* i premijerom četvrte sezone "Princeza Ponoćna Iskra", čija je premijera bila 23. novembra 2013.

Kada je M.A. Larsonu bilo postavljeno pitanje o Iskrinom nedovršavanju čari, odgovorio je da "u scenariju nisu bile nedovršene čini Zvjezdovrtloga" i da je "bilo puno izmjena u posljednjem scenariju."

### Pjesme 
Ova epizoda je mjuzikl. Serijin kompozitor Daniel Ingram napravio je sedam pjesama uz scenarista M.A. Larsona, koji je napisao dvije. Ingram je napisao većinu teksta za pjesme "Da stvari popravim", "Prijatelj", "Selestijina balada", "Princeza Iskra tu je", i, uz Larsonovu pomoć, "Biljeg moj vam sve potvrđuje". Tekst za pjesme "Jutros naš Ponivil" i "Sve u Ekvestriji" napisao je Larson. Pod naslovom "Find a Way", produžena verzija pjesme "Da stvari popravim" se pojavljuje na albumu *Songs of Ponyville*.

## Promocija 
9. februara 2013. je kanal The Hub održak "koncert krunidbe" u Los Angelesu da reklamiraju epizodu. Koncert je vodila Mallory Hagan, pobjednica takmičenja "Miss America 2013". Iako je tvrdila da je više bila obožavateljica *Jagodice Bobice* kad je bila mlađa, Hagan je bila sretna učestvovati u događaju je je podržavala serijin cilj podučavanja djece o prijateljstvu i dobroti, i samtra ju "odličnim načinom podučavanja djevojčica se mogu ohrabriti ako prate svoje snove". Prije premijere epizode na The Hubu je bio maraton od prijašnjih epizoda.

Hasbro je također napravio nove igračke gdje Ponoćna Iskra ima krila i krunu.

Ed Liu od ToonZone-a (sad Anime Superhero) je smatrao epizodu "užurbanom i površnom", sa skoro pa dvije drugačije priče koje bi bolje funkcionirale kao dvije različite epizode, i smatrao je da su tom problemu doprinosile pjesme. Iako ju Liu nije smatrao slabom epizodom, mislio je da su prijašnje epizode imale bolje emocionalne priče. Daniel Alvarez od sajta Unleash the Fanboy također je mislio da su pjesme bile problem u epizodi, ali je epizoda uglavnom bila "veličanstvena". Epizoda i njeni kompozitori, Daniel Ingram i Steffan Andrews, osvojili su nagradu "Leo" 2013. za "Najbolju muziku u animiranom programu ili seriji". Bazi obožavatelja, tj. "Bronijima"—kojoj su članovi stariji gledaoci koji vole seriju—imalu su raznovrsna mišljenja o ovome, i mnogo obožavatelja smatralo je ovu epizodu trenutkom serijinog "preskakanja morskog psa". Shaun Scootellaro fan-sajta Equestria Daily smatrao je reakciju fanova normalnom prema svim promjenama seriji, ali je također mislio da će ovakve promjene biti previše dramatične jer se mnogi obožavatelji serije vide u Iskrinoj štreberskoj ličnosti i ljubavi prema knjigama. Uz "Čarobni lijek", na DVD-u su epizode "Igre koje poniji igraju" (S3E12), "Magični dvoboj" (S3E05), "MMMystery on the Friendship Express" (S2E24), i "Lesson Zero" (S2E03). Također je bila objavljena na DVD-u cijele treće sezone.

## Vanjski linkovi 
* 

## Reference 
Kategorija:Epizode serije Moj mali poni